I BADAH - ZIKIR SELEPAS SOLAT FARDHU (SELEPAS SALAM) 

Berzikir Berdasarkan Zikir Rasulullah (Berdasarkan Hadis-Hadis Yang Tsabit) 


Oleh: Brother Nawawi 

Sebahagian Firman Allah s. w. t. Berkenaan Zikir: 

Wahai orang-orang Yang beriman, (untuk bersyukur kepada Allah) ingatlah serta sebutlah 
nama Allah Dengan ingatan serta sebutan Yang sebanyak-banyaknya; (al-Ahzaab (33): 41) 

Sesungguhnya pada kejadian langit dan bumi, dan pada pertukaran malam dan siang, ada 
tanda-tanda (kekuasaan, kebijaksanaan, dan keluasan rahmat Allah) bagi orang-orang Yang 
berakal; (laitu) orang-orang Yang menyebut dan mengingati Allah semasa mereka berdiri dan 
duduk dan semasa mereka berbaring mengiring, dan mereka pula memikirkan tentang 
kejadian langit dan bumi (sambil berkata): "Wahai Tuhan kami! tidaklah Engkau menjadikan 
benda-benda ini Dengan sia-sia, Maha suci engkau, maka peliharalah Kami dari azab neraka. 
(Ali Imran (3): 190-191) 

"(laitu) orang-orang Yang beriman dan tenang tenteram hati mereka Dengan zikrullah". 
ketahuilah Dengan "zikrullah" itu, tenang tenteramlah hati manusia. (ar-Ra’d (13): 28) 

Sebahagian Hadis Nabi s. a. w. Berkenaan Amalan Zikir: 


Maksudnya: 

"Bandingan orang yang berzikir mengingati Tuhannya dan orang-orang yang tidak berzikir 
mengingati Tuhannya seperti orang yang hidup dengan orang yang mati." (Hadis Riwayat al- 
Bukhari, Hadis No.: 6407) 


Maksud Hadis Qudsi: 


"Sesiapa yang berzikir mengingati diri-KU dalam dirinya, AKU akan mengingatinya dalam diri- 
KU. Sesiapa yang berzikir mengingati-KU dalam kelompok ramai manusia, AKU mengingatinya 
dalam kelompok makhluk yang lebih baik daripada mereka." (Sahih Bukhari, Hadis No.: 7405, 
Sahih Muslim, Hadis No.: 2675) 


Kelebihan Dan Saranan Mencontohi Zikir Rasulullah: 

Demi sesungguhnya, adalah bagi kamu pada diri Rasulullah itu contoh ikutan Yang baik, laitu 
bagi orang Yang sentiasa mengharapkan (keredaan) Allah dan (balasan baik) hari akhirat, 
serta ia pula menyebut dan mengingati Allah banyak-banyak (dalam masa susah dan senang). 
(al-Ahzaab (33): 21) 


"Sesiapa yang melakukan amalan yang tidak ada asalnya daripada ajaranku maka amalnnya 
itu tertolak." (Hadis Riwayat Muslim, Hadis No.: 1718) 

Ulasan dan terjemahan Hadith 40, oleh Abdul Hayei Abdul Sukor, jilid 1, hal. 48, DBP: 

"Antara prinsip yang terpenting dalam agama Islam ini ialah melaksanakan setiap amalan 
mengikut garis panduan yang ditunjuk oleh Nabi s. a. w. Dalam melaksanakan amal ibadah, 
sesorang Muslim tidak cukup dengan hanya mengesakan ALLAH dalam amal ibadahnya, malah 
di samping itu dia hendaklah melakukan ibadahnya mengikut cara dan kaedah yang 
ditentukan oleh ALLAH dan Rasul-NYA." 

Zl Kl R-ZI Kl R SELEPAS SOLAT: 


Hadis Satu: 

Tsauban r. a. berkata, Rasulullah s. a. w. apabila selesai bersolat, baginda beristighfar tiga kali, 
kemudian menyebut: 



(Maksudnya: Ya Allah, Engkaulah yang memiliki Kesejahteraan, dan daripada-Mu asalnya 
kesejahteraan itu, segala keberkatan adalah milik Engkau Ya Allah, yang mempunyai 
kebesaran dan kemuliaan." 

al-Walid kemudiannya bertanya kepada al-Auzai, bagaimana cara beristighfar yang 
dimaksudkan? al-Auzai menjawab: 



(dengan mengucapkan): Astaghfirullah (3 kali) - (Maksudnya: aku mohon ampun kepada 
Allah). (Sahih Muslim, Hadis No.: 591, Hadis Riwayat Ahmad, Hadis No.: 26021 ) 


Hadis Dua: 

Abdullah ibnu al-Zubair r.a. berzikir sesudah selesai solat (dan beliau berkata, hal ini dilakukan 
juga oleh Rasulullah s. a. w.): 



(Maksudnya: Tiada Tuhan melainkan Allah yang Tunggal tiada sekutu bagin-NYA, bagi-NYA 
lah kerajaan dan puji-pujian, dan Dia berkuasa membuat segala sesuatu. Tiada daya mahupun 
tenaga kecuali dengan Allah. Tiada Tuhan melainkan Allah, dan tiada yang berhak disembah 
melainkan Allah, tuhan empunya kurnia, empunya keutamaan serta puji yang sebaik-baiknya. 
Tiada Tuhan melainkan Allah, kami bulatkan pengabdian kepada-NYA semata-mata walaupun 
tidak disukai oleh orang-orang kafir). (Sahih Muslim, Hadis No.: 594) 


Hadis Tiga: 

Mughirah bin Syu'bah r.a. berkata, Rasulullah s. a. w. setiap kali selesai solat berzikir: 



(Maksudnya: Tiada Tuhan melainkan Allah yang Tunggal tiada sekutu bagi-NYA, bagi-NYA lah 
kerajaan dan puji-pujian, dan Dia berkuasa membuat segala sesuatu. Ya Allah, tiadalah yang 
dapat menahan apa-apa yang Engkau berikan, tiadalah pula yang dapat memberikan apa-apa 
yang Engkau tahan, dan tiadalah bermanfaat kepada orang yang mempunyai kebesaran- 
kebsarannya itu). (Sahih Bukhari, Hadis no.: 7292) 


Hadis Empat: 

Rasulullah s. a. w. pernah bersabda, sesiapa yang membaca zikir berikut sepuluh kali sesudah 
solat Maghrib dan Subuh: 



(Maksudnya: Tiada Tuhan melainkan allah yang tunggal tiada sekutu bagi-NYA, bagi-NYA lah 
kerajaan dan puji-pujian, ditangan-NYA kebaikan, Yang menghidupkan dan mematikan serta 
Dia berkuasa membuat segala sesuatu). 

Maka dicatatlah ganjaran untuk setiap kali bacaan sepuluh pahala, dihapuskan sepuluh buah 
dosa, dinaikkan darjatnya sepuluh tingkat dan di samping itu menjadi pelindung bagi segala 
bahaya, dan penolak syaitan terkutuk, dan tak satu dosa pun yang akan dapat 
mencelakakannya kecuali jika syirik. Maka dia adalah orang yang terbaik amalannya, tidak ada 
yang melebihinya kecuali orang yang lebih utama iaitu yang mengucapkan yang lebih baik 
pula." (Hadis Hasan: Musnad ahmad, Hadis No.: 17990, jld. 4, hal. 227) 


Hadis Lima: 


Muslim bin al-Harits al-Tamimi r. a. berkata, Rasulullah s. a. w. mengajarnya untuk membaca 
zikir berikut tujuh kali sesudah solat Subuh, sebelum berbicara dengan sesiapa: 



(Maksudnya: Ya Allah, lindungilah aku dari api neraka), dan tujuh kali sesudh solat maghrib: 



J' 

+ * * 

(Maksudnya: Ya Allah, aku memohon dimasukkan ke syurga, Ya Allah, lindungilah aku dari api 
neraka.) 

Sesiapa yang membaca zikir ini kemudian secara kebetulan meninggal dunia pada hari 
tersebut, nescaya Allah akan melindunginya daripada api neraka. (Musnad Ahmad, Hadis No.: 
18054, jld. 4, hal. 234) 


Hadis Enam: 

Rasulullah s. a. w. bersabda: 


"Barangsiapa membaca ayat al-Kursi (ayat 255, Surah al-Baqarah) setiap kali selesai solat, 
maka tidak ada yang akan menghalanginya masuk syurga kecuali maut." (Hadis Sahih Riwayat 
an-Nasai'e, Sunan al-Kubra, Hadis No.: 9928, disahihkan oleh al-Suyuthi di dalam al-Jami' al- 
Shagheir, Hadis No.: 8926) 

Allah, tiada Tuhan (yang berhak disembah) melainkan Dia, Yang tetap hidup, Yang kekal 
selama-lamanya mentadbirkan (sekalian makhlukNya). Yang tidak mengantuk usahkan tidur. 
Yang memiliki Segala Yang ada di langit dan Yang ada di bumi, tiada sesiapa Yang dapat 
memberi syafaat (pertolongan) di sisiNya melainkan Dengan izinNya. Yang mengetahui apa 
Yang ada di hadapan mereka dan apa Yang ada di belakang mereka, sedang mereka tidak 
mengetahui sesuatu pun dari (kandungan) ilmu Allah melainkan apa Yang Allah kehendaki 
(memberitahu kepadanya). Luasnya Kursi Allah (ilmuNya dan kekuasaanNya) meliputi langit 
dan bumi; dan tiadalah menjadi keberatan kepada Allah menjaga serta memelihara keduanya, 
dan Dia lah Yang Maha tinggi (darjat kemuliaanNya), lagi Maha besar (kekuasaanNya). (al- 
Bagarah (2): 255) 


Hadis Tujuh: 


Dari 'Uqbah bin 'Amir, dia berkata: "Saya diperintah oleh Rasulullah s. a. w. agar membaca 
surah-surah al-Mu'awwidzat* setiap kali selesai solat. (Hadis sahih, Musnad ahmad, Hadis No.: 
17417, jld. 4, hal. 155, dinilai sahih oleh Syu'aib al-Arna'uth) 

* Surah al-Mu'awwidzat adalah surah al-lkhlas (112), surah al-Falaq (113), dan surah al-Nas 
(114). 


Zikir-zikir (Selepas Solat) Yang Lain: 

Daripada Hadis Riwayat Tirmidzi (Hadis no. 3412), membaca Tasbih (Subhanallah) 33 kali, 
Tahmid (Alhamdulillah) 33 kali, & membaca takbir (Allahu Akbar) 34 kali. 

Daripada Hadis Riwayat Abu Daud (Hadis No.: 1504), membaca Tasbih (Subhanallah) 33 kali, 
Tahmid (Alhamdulillah) 33 kali, takbir (Allahu Akbar) 33 kali, dan diakhiri dengan zikir ini; 

Daripada Hadis Riwayat Tirmidzi (Hadis No.: 3413) dan an-Nasai'e (Hadis No.: 1350), 
membaca Tasbih (Subhanallah) 25 kali, Tahmid (Alhamdulillah) 25 kali, takbir (Allahu Akbar) 
25 kali, dan kemudian membaca zikir di atas 25 kali. 

Daripada Hadis Riwayat Muslim (Hadis no.: 1376), membaca Tasbih (Subhanallah) 11 kali, 
Tahmid (Alhamdulillah) 11 kali, & membaca takbir (Allahu Akbar) 11 kali. 

Di dalam Hadis riwayat ibn Majah (Hadis No.: 926), membaca Tasbih (Subhanallah) 10 kali, 
Tahmid (Alhamdulillah) 10 kali, & membaca takbir (Allahu Akbar) 10 kali. 

Rasulullah menerangkan bahawa sesiapa yang membaca zikir di atas (membaca Tasbih 
(Subhanallah), Tahmid (Alhamdulillah), & membaca takbir (Allahu Akbar)), maka diampunilah 
kesalahan-kesalahan walaupun sebanyak buih di laut. (Sahih Muslim, Hadis No.: 597) 

Diriwayatkan dari Abu Hurairah r. a.: beberapa orang miskin (fakir) menemui Nabi Muhammad 
s. a. w. dan berkata, "Orang kaya akan mencapai darjat tinggi dan kesenangan yang tetap, dan 
mereka mengerjakan solat seperti kami dan puasa seperti kami pula. Mereka memiliki harta 
yang lebih sehingga mampu melaksanakan ibadah Haji dan 'Umrah; berperang di jalan Allah 
dan menderma." Nabi s. a. w. bersabda, "Maukah kukatakan sesuatu kepada kalian yang 
apabila kalian kerjakan, kalian akan mampu mengejar orang-orang yang mengunggulimu? 
Tidak ada yang akan melampaui kalian dan darjat kalian akan lebih baik dari orang-orang yang 
hidup bersama kalian kecuali yang mengerjakan hal yang sama. Ucapkanlah Tasbih 
(Subhanallah), Tahmid (Alhamdulillah), & membaca takbir (Allahu Akbar), masing-masing 30 
kali setiap kali selesai mengerjakan solat. 

Perawi hadis ini berkata, "Kami berbeza pendapat mengenai hal ini dan sehagian dari kami 
berkata bahawa kami harus mengucapkan Subhanallah 33 kali, Alhamdulillah 33 kali, dan 
Allahu Akbar 34 kali. Aku menemui Rasulullah s. a. w. dan Nabi s. a. w. bersabda, 'Ucapkanlah 
Subhanallah 33 kali, Alhamdulillah 33 kali, dan Allahu Akbar 33 kali. (Sahih Bukhari, Hadis 
No.: 479) 

"Aku minta ampun kepada Allah," (dibaca tiga kali). Lantas membaca: "Ya Allah, Engkau 
pemberi keselamatan, dan dariMu keselamatan, Maha Suci Engkau, wahai Tuhan Yang Pemilik 
Keagungan dan Kemuliaan." (HR. Muslim 1/414.) 

"Tiada Tuhan yang berhak disembah selain Allah Yang Maha Esa, tidak ada sekutu bagiNya. 
BagiNya puji dan bagi-Nya kerajaan. Dia Maha Kuasa atas se-gala sesuatu. Ya Allah, tidak ada 
yang mencegah apa yang Engkau berikan dan tidak ada yang memberi apa yang Eng-kau 
cegah. Tidak berguna kekayaan dan kemuliaan itu bagi pemiliknya (selain iman dan amal 
shalihnya). Hanya dari-Mu kekayaan dan kemuliaan." (HR. Al-Bukhari 1/255 dan Muslim 
1/414.) 


jA j ±a*1\ AJ j ^\\a\\ AJ cAj V dJik j H\ AJ) V 

JLsj Vj H\ AJ) V ^1 V 

A-Jj V f UHl AJ j J-uaS]j AJ j A-43u]| AJ c&Ij) V) 


"Tiada Tuhan (yang berhak disem-bah) kecuali Allah, Yang Maha Esa, tidak ada sekutu 
bagiNya. BagiNya kerajaan dan pujaan. Dia Mahakuasa atas segala sesuatu. Tidak ada daya 
dan kekuatan kecuali (dengan pertolongan) Allah. Tia-da Tuhan (yang hak disembah) kecuali 
Allah. Kami tidak menyembah kecuali kepadaNya. Bagi-Nya nikmat, anugerah dan pujaan 
yang baik. Tiada Tuhan (yang hak disembah) kecuali Allah, dengan memurnikan ibadah 
kepadaNya, sekalipun orang-orang kafir sama ben-ci." (HR. Muslim 1/415.) 

"Maha Suci Allah, segala puji bagi Allah. Dan Allah Maha Besar. (Tiga puluh tiga kali). Tidak 
ada Tuhan (yang hak disembah) kecuali Allah Yang Maha Esa, tidak ada sekutu bagiNya. 
BagiNya kerajaan. BagiNya pujaan. Dia-lah Yang Mahakuasa atas segala sesuatu." 
("Barangsiapa yang membaca kalimat tersebut setiap selesai shalat, akan diampuni 
kesalahannya, sekalipun seperti busa laut." HR. Muslim 1/418.) 

Membaca surah Al-lkhlas, Al-Falaq dan An-Naas setiap selesai shalat (far-dhu). (HR. Abu 
Dawud 2/86, An-Nasai 3/68. Lihat pula Shahih At-Tirmidzi 2/8. Ketiga surat dinamakan al- 
mu’awidzat, lihat pula Fathul Baari 9/62) 




Membaca ayat Kursi setiap selesai shalat (fardhu). ("Barangsiapa membacanya setiap selesai 
shalat, tidak yang menghalanginya masuk Surga selain mati." HR. An-Nasai dalam Amalul 
Yaum wal Lailah No. 100 dan Ibnus Sinni no. 121, dinyatakan shahih oleh Al-Albani dalam 
Shahih Al-Jami' 5/329 dan Silsilah Hadits Shahih, 2/697 no. 972.) 

"Tiada Tuhan (yang berhak disembah) kecuali Allah Yang Maha Esa, tiada sekutu bagiNya, 
bagiNya kerajaan, bagi-Nya segala puja. Dia-lah yang menghidupkan (orang yang sudah mati 
atau memberi roh janin yang akan dilahirkan) dan yang mematikan. Dia-lah Yang Mahakuasa 
atas segala sesuatu." Diba-ca sepuluh kali setiap sesudah shalat Maghrib dan Subuh. (HR. At- 
Tirmidzi 5/515, Ahmad 4/227. Untuk takhrij hadits tersebut, lihat di Zaadul Ma'aad 1/300.) 

"Ya Allah! Sesungguhnya aku mohon kepada-Mu ilmu yang bermanfaat, rezeki yang halal dan 
amal yang diterima." (Dibaca setelah salam shalat Su-buh). (HR. Ibnu Majah dan ahli hadits 
yang lain. Lihat kitab Shahih Ibnu Majah 1/152 dan Majma'uz Zawaaid 10/111.) 


Penutup: 

Berdoalah kepada Tuhan kamu dengan merendah diri dan (dengan suara) perlahan- 
lahan . Sesungguhnya Allah tidak suka kepada orang-orang Yang melampaui batas. (al-A'raaf 

(7): 55) “ 

Dan sebutlah serta ingatlah akan Tuhanmu Dalam hatimu, Dengan merendah diri serta 
Dengan perasaan takut (melanggar perintahNya), dan Dengan tidak pula 
menyaringkan suara, pada waktu pagi dan petang dan janganlah Engkau menjadi dari 

orang-orang Yang lalai. (al-A'raaf (7): 55) 


Adab berzikir: 

1. Berzikir dengan suara yang perlahan, cukup sekadar didengari oleh diri sendiri. 

2. Berzikir dengan keadaan merendah diri. 

3. Berzikir dengan penuh keikhlasan dan kerana Allah semata-mata. 

4. Pastikan kalimah zikir yang di-amalkan adalah dari kalimah zikir yang ditunjukkan 
melalui saranan oleh al-Qur'an dan Sunnah Rasulullah s. a. w., iaitu bukan melalui 
kalimah-kalimah zikir yang direka cipta oleh golongan tertentu. 

5. Berzikir dengan kaedah yang ditunjukkan syariat (al-Qur’an dan as-Sunnah) dan tidak 
mereka-cipta kaedah yang tiada contohnya daripada dua sumber tersebut seperti 
sesetengah golongan manusia yang berzikir dengan kaedah menari, bermuzik, dan 
suara yang lantang yang mana tiada contoh dari mana-mana dalil dan nas. 


Rujukan: 


- Ringkasan Shahih al-Bukhari, susunan Imam az-Zabidi, Crescent News (KL) Sdn. Bhd. 

- Beberapa Persoalan Lazim Tentang Solat, Mohd. Yaakub Bin Mohd. Yunus, Perniagaan J ahabersa. 

- Ouran In Word Ver 1.3 Software. 

- The Hadith Software Version 1.0 (Build 1.25), Islamsoft Solution. 


